Lībijas pilsoņu karš (no 2014)

Lībijas pilsoņu karš kopš 2014. gada jeb Otrais Lībijas pilsoņu karš bija konflikts Lībijā starp vairākiem bruņotiem grupējumiem, bet galvenokārt starp Pārstāvju palātu (HoR) un Nacionālās vienošanās valdību (GNA), kas sākās 2014. gada maijā un beidzās 2020. gadā. Tas bija 2011. gada Lībijas pilsoņu kara turpinājums.

 Vēsture 
Pēc Muammara Kadāfi valdības gāšanas 2011. gada nogalē pakāpeniski atjaunojās sadursmes starp jaunajai varai nelojālo klanu zemessardzi un jaunās valdības spēkiem. 2012. gada 23. janvārī gāztajam režīmam uzticīgās vienības pēc 4 stundu ilgām ielu kaujām ieņēma Benivalidu (175 km uz dienvidaustrumiem no Tripoles), piespiežot atkāpties 28. kājnieku brigādes spēkus un pārņēma varu pilsētā un tās apkaimē.Джамахирия наносит ответный удар. - gazeta.ru 24.01.12.

2014. gada maijā atsākās plaša karadarbība starp Lībijas valdības spēkiem un islāmistu nemierniekiem, kas 2014. gada jūlijā sāka uzbrukumu galvaspilsētai Tripolei.ASV evakuē savu vēstniecību Lībijā LETA, 2014. gada 26. jūlijā
2014. gada 25. jūnijā ievēlētais Lībijas parlaments pārcēla savas sanāksmes uz Tubrukas pilsētu, kas atrodas starp Bengāzī un Ēģiptes robežu.AAE kara aviācija bombardējusi islāmistu pozīcijas Lībijā sargs.lv, 2014. gada 26. augustā
Konfliktā iesaistījās arī Islāma valsts kaujinieki, kas ieguva kontroli teritorijās ap Sirtas pilsētu Lībijas vidienē.

2015. gada septembrī Tubrukas valdībai lojālie spēki ģenerāļa Halīfas Haftara vadībā sāka uzbrukumus radikālajiem islāmistiem Bengāzī pilsētā. ANO centās panākt vienošanos par mieru starp Lībijas starptautiski atzīto valdību Tubrukā un islāmistiem tuvo valdību Tripolē. ANO sūtnis: Lībijā pabeigts miera līguma teksts  LETA, 2015. gada 22. septembrī Līdz 2016. gada septembrim ģenerāļa Haftara Nacionālās Lībijas armijas spēkiem, kuru atbalstīja ASV, Francijas un Lielbritānijas militārie padomnieki un specvienības, izdevās pārņemt savā kontrolē lielu Bengāzī daļu.AI: Lībijas Bengāzī pilsētā karadarbības dēļ iesprostoti simtiem civiliedzīvotāju  LETA/AP 2016. gada 30. septembrī

No 2016. gada augusta līdz decembrim ASV kara aviācija veica uzlidojumus "Islāma valsts" kaujinieku ieņemtajai Sirtas pilsētai, līdz ANO atbalstītajai valdībai izdevās pārņemt šo pilsētu savā kontrolē.ASV pārtrauc militāro operāciju Lībijā Aigars Smiltnieks lsm.lv, 2016. gada 21. decembrī

Tikai 2017. gada maijā feldmaršala Halifa Haftara vadītā Austrumlībijas armija pilnīgi padzina ar grupējumu “Al-Qaida” saistītos kaujiniekus no Bengāzī,No Lībijas pilsētas Bengazi padzen teroristus Aigars Smiltnieks lsm.lv, 2017. gada 9. maijā tomēr pilsoņu karš Lībijā starp dažādiem militārajiem grupējumiem turpinājās.
2019. gada pavasarī Halifa Haftara armijas uzbrukumā galvaspilsētai Tripolei piedalījās arī Vāgnera grupas kaujinieki.Eksperti: Putina režīms drīzumā varētu pārņemt «Vagner» funkcijas un biznesu Āfrikā lsm.lv 2023. gada 10. septembrī 2020. gadā Turcija nosūtīja karavīrus uz Lībiju, lai atbalstītu Nacionālās Saskaņas valdību Tripolē.

2020. gada 23. oktobrī 5+5 Apvienotā Lībijas militārā komisija, kas pārstāv LNA un GNA, panāca vienošanos par pamieru. Vienošanās, kas stājās spēkā nekavējoties, paredzēja, ka visiem ārvalstu kaujiniekiem trīs mēnešu laikā jāatstāj Lībiju, savukārt kopīgi policijas spēki patrulēs strīdus teritorijās. Tajā pašā dienā notika pirmais komerciālais reiss starp Tripoli un Bengazi. 2021. gada 10. martā izveidoja pagaidu vienotības valdību, kurai bija paredzēts darboties līdz nākamajām Lībijas prezidenta vēlēšanām, tomēr kopš tā laika vēlēšanas vairākas reizes atlika, faktiski padarot vienotības valdību pie varas uz nenoteiktu laiku, izraisot spriedzi, kas draud atsākt karu.

 Skatīt arī 
 Afganistānas pilsoņu karš
 Irākas pilsoņu karš
 Jemenas pilsoņu karš
 Sīrijas pilsoņu karš
 Somālijas pilsoņu karš

 Atsauces 

Kategorija:Lībija
Kategorija:Pilsoņu kari
Kategorija:21. gadsimta kari
Kategorija:Kari Āfrikā
Kategorija:Islāma vēsture